Αντικυρέας

Ο Αντικυρέας (αρχ. ελλ. Ἀντικυρεύς) ήταν ήρωας της ελληνικής μυθολογίας, που αναφέρεται από μερικές πηγές ως ο ιδρυτής της πόλεως Αντικύρας της αρχαίας Βοιωτίας, στην οποία έδωσε και το όνομά του (επώνυμος ήρωας). Σύμφωνα όμως με άλλη παράδοση, ήταν απλώς ένας κάτοικός της, φημισμένος επειδή λεγόταν ότι υπήρξε ο πρώτος που είχε χρησιμοποιήσει το άφθονο στην περιοχή γύρω από την πόλη βοτάνι ελλέβορο, το οποίο οι αρχαίοι Έλληνες πίστευαν ότι μπορούσε να θεραπεύσει την τρέλα. Συγκεκριμένα, το είχε χορηγήσει στον μέγιστο των ηρώων της ελληνικής μυθολογίας, τον Ηρακλή, προκειμένου να τον απαλλάξει από τη μανίαΠτολεμαίου Γεωγραφική Υφήγησις, ΙΙ.184.12Στεφάνου Βυζαντίου Εθνικά, λήμμα «Αντίκυρα» (δηλαδή την τρέλα) που τού είχε εμβάλει η θεά Ήρα.

 Δειτε επίσης 
 Ηρακλής μαινόμενος

Παραπομπές

Πηγές
 Το λήμμα «Ἀντικυρεύς» στη Νέα Ελληνική Εγκυκλοπαίδεια «Χάρη Πάτση», τόμος 6, σελίδα 62

Αντικυρεας